मनिका बात्राया बुंबावोदि,बे बोसोरनि राजिब गान्धी खेल रत्न बान्थानि थाखाय सायख'जानाया आंनि जोबोद मान सन्माननि गोग्गाथावना बाथ्रा ।बेनिखायनो सिगाङाव आं इसोरनिसिम फोथायनाय लानानै फिन खेबसेबाव गेलेमु बिफान,साइ,भारतीय तेल निगम,आंनि बान्जायग्रा,भारतीय टेबोल टेनिस आफाद आरो पुणेयाव थानाय ट्रेनिं सेन्टारखौ साबायखर जासियो होन्नानै गेलेगिरिया बुंबावो ।मख'नो गोनांदि,मनिका बात्राया थांनाय  2018  नि कमनवेल्ट गेम्सआव सनानि मेडेल देरहानो हानायनि अनगायैबो एसियान गेम्सआवबो ब्रन्जनि मेडेलखौबो देरहानो हाबोदोंमोन ।मनिका बात्राया हादतनि जानानै गुबुन गुबुन मुलुगनां थाखोनि टेबोल टेनिस बादायलायनायफोराव बाहागो लाबोनाय भारतनि गुबुन सासे गोख्रों आइजो गेलेगिरि महरै मिथिसार जादों ।